
The terrorism has become in our days one of the most grave dangers towards national, regional and international security. UN’s Secretary General, Kofi Annan, defines it: “The terrorists who attacked the United States of America on September 11th were aiming against a country, but they managed to hurt an entire planet. Practically, the attack was against the entire humanity…”

Apropierea celor doi termeni – terorism şi drept internaţional umanitar- ne plasează într-un contex inedit: terorismul a devenit şi un fenomen universal, care se practică atât în timp de pace, cât şi în timp de conflict armat. Dreptul internaţional acţionează în caz de război, internaţional şi neinternaţional. Actele de terorism comise în caz de război au o conotaţie juridică diferită de cele comise în situaţii de pace.
Combaterea terorismului în situaţii de pace ridică trei probleme, pe care le vom prezenta pe scurt:
1. Pericolul terorismului în plan global;
2. Modus operandi al teroristului;
3. Metode şi mijloace de prevenire şi reprimare a fenomenului terorist.
1. Terorismul a devenit în zilele noastre una dintre ameninţările cele mai grave la adresa securităţii naţionale, regionale şi internaţionale, fiind definit de Secretarul general al Naţiunilor Unite: “Teroriştii care au atacat Statele Unite la 11 septembrie- preciza Kofi Annan- vizau o naţiune, dar ei au rănit o planetă întreagă. Atacul a fost lansat practic împotriva întregii umanităţi şi este în interesul umanităţii să nu lase să triumfe forţe care i s-ar împotrivi”[2]
2. Modus operandi.
a. Actele teroriştilor sunt îndreptate, de regulă, împotriva civililor care nu au nicio legătură directă cu obiectivul urmărit de terorişti;
b. Scopul lor este să provoace teamă, spaimă;
c. Intimidarea prin violenţă sau ameninţare cu violenţă a civililor, a vieţii sau a bunurilor lor;
d. Violenţa practicată de terorişti este ilegală, exercitată de anonimi, îndreptată împotriva ordinii de drept;
e. Actele teroriste au caracter umilitor pentru fiinţele umane şi sunt percepute în genere drept crime.
3. Metode şi mijloace de prevenire şi reprimare a fenomenului terorist.
Războiul împotriva terorismului reprezintă ansamblul acţiunilor întreprinse de întreaga comunitate internaţională pentru combaterea terorismului.
Cadrul juridic internaţional care legitimează lupta pentru eradicarea terorismului a fost definit de Naţiunile Unite, de organizaţiile regionale- NATO, CE, OSCE şamd.
– la 8 septembrie 2006, Adunarea Generală a ONU a adoptat Strategia mondială împotriva terorismului, având forma unei Rezoluţii şi a unui plan de acţiune, completate în 2008[3]. Adoptarea acestui document marchează primul moment din istoria Naţiunilor Unite în care statele membre au căzut de acord asupra unui cadru strategic şi operaţional de luptă împotriva terorismului[4].
Consiliul Europei este unul dintre pilonii de bază ai luptei antiteroriste. Parlamentul European a adresat, la 9.02.2007, Consiliului o recomandare privind factorii care încurajează terorismul şi favorizează recrutarea de terorişti[5]. Printre recomandări se numără: elaborarea unei strategii globale care să includă atât lupta împotriva indivizilor care comit atentate, cât şi fenomenul terorismului în ansamblu, de la recrutarea de terorişti, la rolul reţelei sociale care încurajează şi generează terorismul, terminând cu situaţia victimelor.
– Consiliul Europei a adoptat la 16.05.2005 Convenţia privind prevenirea terorismului[6].
Au mai fost adoptate Strategia de luptă contra terorismului a Comunităţii Statelor Independente[7], foste republici în componenţa URSS şi Asociaţia Statelor din Asia de Sud-Est[8].
Consonanţa între strategiile internaţionale şi regionale s-a realizat unor strategii naţionale. În România au fost adoptate mai multe acte normative referitoare la lupta împotriva terorismului. La 18 decembrie 2001, a fost adopată HG nr.36 privind adoptarea Strategiei de securitate naţională a României[9].
În 2005 a fost adoptata HG pentru modificarea anexei la HG nr.2209/2004 privind aprobarea Strategiei naţionale de combatere a criminalităţii organizate 2005-2007. În 2007 a fost adoptată Strategia naţională de management integrat al frontierei de stat a României, care are ca principal instrument Sistemul pentru securitatea frontierei de stat (SISF)[10].
La Strategiile de securitate antiterorism se mai asociază şapte convenţii universale, opt instrumente regionale, la care se adaugă şapte rezoluţii ale Adunării Generale a ONU şi patru ale Consiliului de Securitate.
Instrumentele internaţionale sunt:
– Convenţia cu privire la infracţiuni si anumite acte săvârşite la bordul eronavelor (Tokyo, 1963);
– Convenţii referitoare la reprimarea capturării ilicite de aeronave (Haga);
– Convenţia pentru reprimarea actelor ilicite îndreptate împotriva securităţii aviaţiei civile (Montreal, 1973);
– Convenţia pentru reprimarea actelor ilicite îndreptate împotriva siguranţei navigaţiei maritime (Roma, 1988);
– Protocolul asupra platformelor fixe situate pe platoul continental (Roma, 1988);
– Convenţia privind prevenirea şi sancţionarea infracţiunilor contra persoanelor care se bucură de protecţie internaţională, inclusiv agenţii diplomatici (New York, 1973);
– Convenţia internaţională contra luării de ostatici (New York, 1973).
La acestea s-au adăugat alte trei convenţii cu caracter antiterorist: Convenţia cu privire la protecţia materialelor nucleare; Convenţia cu privire la finanţarea terorismului şi Convenţia cu privire la marcarea explozibililor în vederea detonării.
Cele opt instrumente regionale antiterorism sunt:
– Convenţia europeană pentru reprimarea terorismului (1979)
– Convenţia Organizaţiei Statelor Americane privind prevenirea şi pedepsirea actelor de terorism care au forma crimelor împotriva persoanelor care au relevanţă internaţională (Washington, 1971);
– Convenţia Asociaţiei Asiei de Sud-Est pentru cooperare regională privind reprimarea terorismului (Kathmandu, 1997);
– Convenţia arabă privind reprimarea terorismului (1998);
– Convenţia Organizaţiei Islamice pentru reprimarea terorismului internaţionale (1999)
– Convenţia Organizaţiei Statelor Africane privind prevenirea şi combaterea terorismului (Algiers, 1999);
– Convenţia privind cooperarea statelor CSI (Minsk, 1999);
– Rezoluţia Uniunii Europene privind interzicerea actelor de terorism în spaţiul comunităţii (1997);
După 1944, Adunarea Generală a ONU a adoptat şapte rezoluţii speciale, intitulate generic “Măsuri pentru eliminarea terorismului internaţional”:
– Rezoluţia 49/60, 9 decembrie 1994;
– Rezoluţia 50/53, 11 decembrie 1995;
– Rezoluţia 51/210, 17 decembrie 1996;
– Rezoluţia 52/165, 15 decembrie 1997;
– Rezoluţia 53/108, 26 ianuarie 1999;
– Rezoluţia 54/110, 2 februarie 2000;
– Rezoluţia 55/158, 30 ianuarie 2001.
Patru rezoluţii antiteroriste au fost adoptate de Consiliul de Securitate al ONU:
– Rezoluţia 748 privind reprimarea terorismului (9 martie 1992);
– Rezoluţia 1269, care condamnă orice act terorist (1992);
– Rezoluţia 1368, care condamnă atacurile teroriste din New York şi stabileşte principiile cooperării statelor împotriva terorismului (12 septembrie 2001);
– Rezoluţia 1373, adoptată sub auspiciile capitolului VII din Carta ONU (28 septembire 2001);
Realizarea cadrului legislativ internaţional a fost completată cu strategii şi măsuri antiteroriste adoptate de aproape toate statele lumii.
Printre măsurile antiteroriste legislative adoptate de România:
– Hotărârea nr. 36 din 18 decembrie 2001 privind adoptarea Strategiei de securiatte naţională a României[11].
– Hotărârea Parlamentului României nr. 36/2001 privind adoptarea Strategiei de securitate;
– Hotărârea Guvernului României pentru modificarea anexei la Hotărârea Guvernului nr. 2.209/2004 privind aprobarea Strategiei naţionale de combatere a criminalităţii organizate -în perioada 2004-2007- şi pentru aprobarea Planului de acţiune pentru implementarea Strategiei naţionale de combatere a criminalităţii organizate, 2005-2007.
– Strategia naţională de management integrat al frontierei de stat a României, în perioada 2007-2010.
– Lege privind organizarea şi funcţionarea Serviciului Român de Informaţii.
Din punct de vedere statistic, numărul victimelor terorismului este relativ redus, dacă îl comparăm cu cel al accidentelor de circulaţie rutieră sau cu cel al victimelor foametei şi malnutriţiei. Dar el este inamicul comun al întregii omeniri, un pericol pentru pacea şi securitatea internaţională. Pentru a-l neutraliza trebuie atacate condiţiile prin care poate să prolifereze acest tip de ură şi fanatism. Este un fapt dovedit că flagelurile care bântuie acum în lume- sărăcia, ignoranţa, bolile, conflictele armate etc. generează terorism.
Cum rezultă din strategiile menţionate mai sus, lupta împotriva terorismului trebuie să fie axată pe următoarele puncte de sprijin:
– să urmărească să convingă oamenii să nu recurgă la terorism;
– să împiedice accesul teroriştilor la fonduri şi materiale;
– să descurajeze statele şi cercurile financiare să sponsorizeze terorismul;
– să protejeze drepturile omului în lupta cu teroriştii.
Interzicerea terorismului în dreptul internaţional umanitar
1. Cum este reglementată violenţa în dreptul internaţional umanitar?
Potrivit dreptul internaţional umanitar, violenţa are conotaţie juridică diferită. Şi războiul şi terorismul înseamnă violenţă.
DIU admite violenţa licită, dar interzice violenţa ilicită.
Violenţa ilicită este guvernată de DIU: persoanele care participă la război au imunitate de combatant, adică nu răspund pentru actele lor ostăşeşti când provoacă victime omeneşti sau distrugere de bunuri etc. Calitatea de combatant este recunoscută prin convenţii internaţionale (Art. 1 din Convenţia a IV-a de la Haga din 1907 cu privire la legile şi obiceiurile războiului terestru; art. 4 din Convenţia a III-a de la Geneva din 1949 cu privire la Statutul prizonierilor de război; art. 43 din Protocolul adiţional I din 1977[12].
Metodele şi mijolacele de război sunt, de asemenea, reglementate prin convenţii internaţionale.
Anumite categorii speciale- populaţia civilă şi persoanele civile, copii, femei, bătrâni- se bucură de protecţie. De asemenea, se bucură de protecţie şi victimele de război, naufragiaţii, bolnavii şi prizonierii de război.
Principiile fundamentale de drept internaţional recunoscute de Statutul şi Judecata Tribunalului Militar Internaţioanl de la Nurnberg consideră violările grave ale dreptului internaţional drept infracţiuni grave.
2. Interzicerea terorismului în conflictele armate internaţionale
Cele patru convenţii de la Geneva din 1949 cu privire la protecţia victimelor de război şi cele două protocoale adiţionale la aceste convenţii (1977) interzic terorismul în conflictele armate internaţionale. Astfel:
i) Protocolul adiţional I interzice în mod expres terorismul ca metodă de război: “Nici populaţia civilă ca atare, nici persoanele civile nu vor trebui să facă obiectul atacurilor. Sunt interzise actele sau ameninţările cu violenţe al căror scop principal este de a răspândi teroarea în rândul populaţiei”. Art. 51, par.2)
Evident, actele de violenţă legate de starea de război creează aproape întotdeauna o anume violenţă pentru populaţia civilă. Scopul acestui articol este interzicerea actelor de violenţă care, fără a prezenta valoare militară importantă, au ca obiectiv principal răspândirea terorii în rândul populaţiei civile. Este interzisă, de asemenea, ameninţarea cu violenţe.
ii) DIU interzice recurgerea intenţionată la acte de terorism ca mijloc de război. Atacurile teroriste comise contra civililor şi care ar antrena moartea sau ar produce grave atingeri integrităţii fizice sau psihice constituie infracţiuni grave în sensul articolului 85 din Protocolul adiţional I şi sunt considerate crime de război.
iii) Convenţia de la Haga din 14 mai 1954 interzice distrugerea sau deteriorarea bunurilor culturale în caz de conflict armat şi orice act ostil împotriva lor. În plus, “Înaltele Părţi contractante se obligă să prevină şi să oprească orice act de furt, jefuire sau însuşire nelegală de bunuri culturale, sub orice formă ar fi practicat, precum şi orice act de vandalism împotriva bunurilor menţionate (art.4, pct. 3)
După opinia noastră, intră sub incidenţa acestor prevederi şi ameninţarea cu distrugerea acestor bunuri în scopul terorizării populaţiei civile. Un exemplu elocvent în acest sens avem în conflictele armate din fosta Iugoslavie, unde distrugerea bunurilor culturale ale adversarului s-a făcut cu scopul ca, prin lichidarea patrimoniului cultural al adversarului, să-i distrugă acestuia fiinţa
naţională.
iv) Interzicerea terorismului. Identificăm şi în alte articole ale Protocolului I: “Lucrările de artă sau instalaţiile conţinând forţe periculoase, şi anume barajele, deşeurile şi centralele nucleare de producere a energiei electrice nu vor face obiectul atacurilor, chiar dacă ele constituie obiective militare, atunci când astfel de atacuri pot provoca eliberarea acestor forţe şi, în consecinţă, pot cauza pierderi importante în rândul populaţiei civile”- art. 53.
v) Art. 35, pct. 3 din Protocolul I interzice actele de terorism împotriva mediului natural. El este astfel formulat: “Este interzis să se utilizeze metode şi            mijloace de luptă care sunt concepute pentru a cazua sau de la care se poate astepta să cauzeze pagube excesive, de durată şi grave mediului natural”.
vi) Dreptul internaţional umanitar protejează populaţia civilă împotriva atacurilor teroriste, iar în ceea ce priveşte militarii există anumite restricţii în acest sens. O protecţie a militarilor de acte teroriste este conţinută în limitarea dreptului de a folosi metode şi mijloace de război (vezi art. 22 din Convenţia a IV de la Haga, din 1907; art. 35, pct. 1 din Protocolul adiţional I), acesta fiind principiu fundamental de drept umanitar.
vii) Există şi norme cutumiare care interzic actele de terorism: folosirea gazelor toxice, perfidia, actul de a ordona să nu existe supravieţuitori etc.
În afara normelor care interzic actele de terorism ca urmare a operaţiunilor militare, dreptul internaţional public conţine şi dispoziţii juridice privind protecţia persoanelor care cad în mânilie adversarilor împotriva violenţelor. Această categorie de norme protejează militarii care au încetat lupta şi au căzut în puterea inamicilor, precum şi populaţia civilă aflată pe un teritoriu ocupat.
Potrivit Convenţiilor I, a II-a şi a III-a de la Geneva din 1949, membrii            forţelor armate ale unei părţi adverse trebuie să fie respectaţi şi protejaţi din momentul când au depus armele şi au fost scoşi din luptă. Orice atingere la viaţa sau la persoana lor este strict interzisă (art. 12, par. 2 din Convenţiile I şi II, 1947). Ei trebuie protejaţi contra oricărui act de violenţă sau de intimidare (Convenţia a III-a din 1949, art. 12, par. 2). Prizonierii de război care refuză să răspundă la interogatoriu nu pot fi nici ameninţaţi, nici insultaţi, nici expuşi la dezavantaje de nicio natură (art. 17, alin. 4 din Convenţia a III-a din 1949). Experţii apreciază că dispoziţiile de mai sus “echivalează cu o interdicţie globală a actelor de terorism împotriva inamicului învins”[13].
Singurul document internaţional care interzice în mod expres terorismul este Convenţia a IV-a de la Geneva, din 12 august 1949, cu privire la protecţia persoanelor civile în timpul conflictului armat: “Nicio persoană protejată- dispune art. 33- nu poate fi pedepsită pentru o infracţiune pe care nu a comis-o personal. Pedespsele colective şi orice măsură de intimidare sau de terorism sunt interzise”
Regulile generale antiteroriste sunt completate de interdicţii speciale. Sunt interzise: luarea de ostatici (C IV/1977, art. 34); jaful (idem, art. 33, alin. 2 ); violenţa contra tuturor persoanelor aflate în puterea unei părţi la conflict şi care nu beneficiază de un tratament mai favorabil (Protocolul I, art. 75). Anumite acte de terorism sunt considerate crime de război, părţile având obligaţia de a urmări în justiţie sau de a extrăda persoanele vinovate.
3.Interzicerea actelor de terorism în conflictele armate neinternaţionale
Persoanele care participă la un conflict armat neinternaţional vor beneficia de aceleaşi prerogative şi vor fi expuse aceloraşi restricţii ca şi combatanţii din conflictele armate internaţionale
Sediul materiei se află în articolul 3 comun celor patru Convenţii de la Geneva din 12 august 1949 şi în Protocolul adiţional II. Alin 1 din art. 3 comun este astfel formulat: “Paersoanele care nu participă direct la ostilităţi, inclusiv membrii forţelor armate care au depus armele şi persoanele care au fost scoase din luptă din cauză de boală, rănire, detenţie sau din orice altă cauză, vor fi, în toate împrejurările, tratate cu omenie, fără nicio deosebire cu caracter discriminatoriu, bazată pe rasă, culoare, religie sau credinţă, sex, avere sau orice alt criteriu analog”.
Alin. 2 interzice, oricând şi oriunde: a) atingerile aduse vieţii şi integrităţii corporale, mai ales omorul, sub toate formele, mutilările, cruzimile, torturile şi chinurile; b) luările de ostatici: c) atingerile aduse demnităţii persoanelor, mai ales tratamentele umilitoare şi înjositoare; d) condamnările pronunţate şi execuţiile efectuate fără o judecată prealabilă, date de un tribunal legal constituit, însoţite de garanţii judiciare recunoscute ca indispensabile de către persoanele civilizate.
Protocolul adiţional II reconfirmă interdicţiile enunţate în art. 3 comun, pe care le extinde, şi întăreşte sistemul de protecţie. Art. 4, pct. 2, lit. d, interzice în mod expres actele de terorism. Acest articol este inspirat din art. 33 din Convenţia a IV-a din 1949.

[1] Preşedinte Asociaţia Română de Drept Umanitar
[2] Kofi Annan, „Să rămânem uniţi împotriva terorismului”, Revista Română de Drept Umnaitar,
nr.3/38, p.5.
[3] A/RES/60/2008
[4] Strategia este axată pe patru piloni: a) măsuri destinate să stabilească ce anume contribuie la
răspândirea terorismului; b) măsuri pentru prevenirea şi combaterea terorismului; c) măsuri de
construire a capacităţii statelor de a preveni şi combate terorismul şi întărirea sistemului ONU în
acest sens; şi d) măsuri de asigurare a respectării drepturilor omului şi supremaţiei legii ca bază a
luptei contra terorismului.
[5] PE 380.987/v01-00
[6] A intrat în vigoare la 25 nov. 2006 şi a fost publicată în Monitorul Oficial, Partea I, nr.949,
24.11.2006
[7] Acordul privind colaborarea statelor membre ale Comunitătii Statelor Independente în luota
contra terorismului a fost adoptat la Minsk , 04.06.1999,
[8] Prin acest acord statele membre ASEAN se angajează să combată terorsimul financiar.
[9] MO, partea I, nr.822, 20 decembrie 2008
[10] SISF are o componentă operativă formată din ansamblul procedurilor operaţionale, subsistemul
legislativ şi al resurselor umane, precum şi o componentă tehnică, formată din subsistemul de
infrastructură, de supraveghere şi control al frontierei, subsistemul IT, subsistemul comunicaţii
fixe etc.
[11] Publicată în MO, Partea I, nr.822 din 20 decembrie 2001
[12] Protocolul adiţional II nu menţionează calitatea de combatant
[13] cf. Hans-Peter Gasser, Interdiction des actes de terrorism dans le droit international
humanitaire, Juillet-avut 1986, p. 9
[bookmark: _GoBack]
